stanford-oval/wikipedia huggingface dataset:
อีเลฟเทริออส เวนิเซลอส
อาชีพทางการเมืองในกรีซ > การปฏิวัติโกวดีปีค.ศ. 1909

"หลังจากที่ข้าพเจ้าสำเร็จการศึกษาในเอเธนส์ ข้าพเจ้ากลับบ้านพร้อมกับแบกแถบใส่ลูกกระสุนปืนไปด้วย ข้าพเจ้าไม่เคยลองหรือพยายามมีปัญหากับสภาบริหารเกาะบ้านเกิดของข้าพเจ้ามาก่อน ก่อนที่มันจะกลายเป็นความจำเป็นของข้าพเจ้าที่จะจับอาวุธขึ้นสู้ต่อต้านรัฐบาลเติร์ก แม้ว่าบิดาของข้าพเจ้าจะเกิดในกรีซ แต่ข้าพเจ้าถูกพิจารณาว่าเป็นประชาชนของออตโตมัน ดังนั้นจึงเป็นกบฏ เพราะว่ามารดาของข้าพเจ้าเกิดภายใต้ธงของเติร์ก ในช่วงสิ้นสุดการปฏิวัติ ข้าพเจ้ากลับไปยังบ้านเกิดอีกครั้งและเริ่มภารกิจใหม่อีก ข้าพเจ้าไม่มีเวลาแต่ก็ไปไกลเกินเสียแล้ว ในการที่ต้องจับอาวุธขึ้นสู้อีกครั้งและเดินทางไปยังภูเขา ในเร็วๆนี้ ข้าพเจ้าได้มาจนถึงจุดที่ข้าพเจ้าต้องตัดสินใจแล้วว่าควรเป็นทนายความอาชีพและเป็นนักปฏิวัติตามช่วงเวลา หรือ เป็นนักปฏิวัติอาชีพและเป็นทนายความตามช่วงเวลา...โดยธรรมชาติแล้วข้าพเจ้ากลายเป็นนักปฏิวัติอาชีพ "
เวนิเซลอสกล่าวปาฐกถาในงานเลี้ยงที่จัดขึ้นเพื่อเป็นเกียรติแก่เขาโดยสื่อต่างประเทศในการประชุมสันติภาพ ปีค.ศ. 1919
ในเดือนพฤษภาคม ค.ศ. 1909 จำนวนเจ้าหน้าที่ในกองทัพกรีกได้ลอกเลียนแบบมาจากกลุ่มยังเติร์กในคณะกรรมาธิการสหภาพและความก้าวหน้า ที่พยายามจะปฏิรู๔ปรัฐบาลแห่งชาติของประเทศและจัดระเบียบกองทัพ ดังนั้นจึงเป็นการสร้างสันนิบาตกองทัพ สันนิบาตนี้ในเดือนสิงหาคม ค.ศ. 1909 ย้ายตั้งพักแรมอยู่ชานกรุงเอเธนส์ที่โกวดี ด้วยกันกับผู้สนับสนุนของพวกเขาได้บีบบังคับให้รัฐบาลของดีมิทริออส รอลลิสลาออก และจัดตั้งรัฐบาลใหม่ภายใต้นายกรัฐมนตรีคนใหม่คือ คีเรียโควลิส มัฟโรมิชาลิส  เป็นการเข้ารับตำแหน่งภายใต้แรงกดดันทางทหารโดยตรงเหนือสภา แต่การสนับสนุนของสาธารณชนต่อสันนิบาตได้จางหายไปอย่างรวดเร็วเมื่อเห็นได้ชัดว่าเจ้าหน้าที่ไม่ได้ทราบถึงวิธีการที่จะตอบสนองความต้องการของพวกเขา ภาวะทางตันทางการเมืองยังคงดำรงอยู่ต่อไปจนกระทั่งสันนิบาตได้เชิญเวนิเซลอสจากเกาะครีตเข้ามาดำเนินการในฐานะผู้นำ
เวนิเซลอสไปยังเอเธนส์หลังจากปรึกษาหารือกับสันนิบาตและกับผู้แทนในการเมืองโลก เขาเสนอจัดตั้งรัฐบาลใหม่และปฏิรูปรัฐสภากรีซ ข้อเสนอของเขาได้รับการพิจารณาจากพระมหากษัตริย์และนักการเมืองกรีกที่เป็นอันตรายต่อการสถาปนาการเมือง อย่างไรก็ตาม พระเจ้าจอร์จที่ 1 ทรงเกรงว่าจะเกิดวิกฤตการณ์มากขึ้น ทรงเรียกประชุมสภาและผู้นำทางการเมือง และทรงแนะนำให้พวกเขายอมรับข้อเสนอของเวนิเซลอส หลังจากมีการเลื่อนเวลาออกไปมาก พระมหากษัตริย์ทรงเห็นชอบที่จะแต่งตั้งให้สเตฟานอส ดรากูมิส (ซึ่งได้รับการชี้นำจากเวนิเซลอส) จัดตั้งรัฐบาลใหม่ที่จะนำประเทศไปสู่การเลือกตั้งอีกครั้งเมื่อสันนิบาตได้ถูกยุบเลิกไป ในการเลือกตั้งวันที่ 8 สิงหาคม ค.ศ. 1910 เหล่าผู้สมัครอิสระได้ที่นั่งในรัฐสภาเกือบครึ่ง ซึ่งจะกลายเป็นผู้มาใหม่ในฉากการเมืองกรีก แม้จะมีข้อสงสัยในการเป็นพลเมืองกรีกที่ถูกต้องของเวนิเซลอส และด้วยไม่มีการเลือกตั้งในแบบรายบุคคลที่สิ้นสุดที่ผู้เลือกตั้งสูงสุดในอัตติกา เขาได้รับการจัดตั้งให้เป็นผู้นำของฝ่ายอิสระในทันทีและดังนั้นเขาจึงตั้งพรรคการเมือง คือ พรรคโกมมาไฟเลฟทีรอน (พรรคเสรินิยม) ไม่นานหลังจากการเลือกตั้ง เขาเรียกร้องให้จัดการเลือกตั้งใหม่ด้วยหวังที่จะชนะเสียงข้างมาก พรรคเก่าได้ประกาศคว่ำบาตรการเลือกตั้งครั้งใหม่และในวันที่ 28 พฤศจิกายน ค.ศ. 1910 พรรคของเวนิเซลอสชนะการเลือกตั้ง 300 ที่นั่งจาก 362 ที่นั่งในรัฐสภา โดยเป็นการที่พลเรือนได้รับการเลือกตั้งเข้ามาในฉากการเมืองใหม่มากที่สุด เวนิเซลอสจัดตั้งรัฐบาลและเริ่มปฏิรูปเศรษฐกิจ, การเมืองและกิจการระดับประเทศ
อาชีพทางการเมืองในกรีซ > การปฏิรูปในปีค.ศ. 1910 - 1914

เวนิเซลอสพยายามเดินหน้าตามโครงการปฏิรูปของเขาในด้านอุดมการณ์ทางการเมืองและสังคม, การศึกษาและวรรณกรรม โดยการประนีประนอมความขัดแย้งที่เกิดขึ้นบ่อยครั้งอย่างเป็นรูปธรรม ในด้านการศึกษา ตัวอย่างเช่นพลวัตในปัจจุบันได้นิยมใช้ภาษาพูด ดีโมทิกิ ได้กระตุ้นปฏิกิริยาอนุรักษนิยม ซึ่งนำไปสู่การตัดสินใจในรัฐธรรมนูญ (มาตรา 107) ที่เห็นด้วยกับภาษาทางการที่ "บริสุทธิ์" คือ ภาษาคาทาเรวูซา ซึ่งมีลักษณะกลับไปยังยุคคลาสสิก
ในวันที่ 20 พฤษภาคม ค.ศ. 1911 กระบวนการแก้ไขรัฐธรรมนูญได้เสร็จสิ้นซึ่งมุ่งเน้นไปที่การเสริมสร้างเสรีภาพส่วนบุคคล ด้วยมาตรการที่อำนวยความสะดวกแก่ฝ่ายนิติบัญญัติในรัฐสภา และการสร้างระบบการศึกษาระดับประถมศึกษาภาคบังคับ และสิทธิในการเวนคืนอสังหาริมทรัพย์ตามกฎหมาย ความมั่นใจในการแต่งตั้งข้าราชการระดับถาวร สิทธิในการเชิญบุคลากรชาวต่างชาติในการดำเนินการปรับโครงสร้างการบริหารและการทหาร การสร้างสภาแห่งรัฐอีกครั้งและความเรียบง่ายในการปฏิรูปรัฐธรรมนูญ จุดมุ่งหมายของการปฏิรูปคือการรักษาความปลอดภัยโดยรวมของประชาชนและการปกครองด้วยกฎหมาย เช่นเดียวกับการพัฒนาและเพิ่มศักยภาพการผลิตเศรษฐทรัพย์ของประเทศ ในบริบทนี้วางแผนโดยกระทรวงทั้งแปด กระทรวงเศรษฐกิจแห่งชาติได้มีบทบาทนำ นับตั้งแต่ต้นปีค.ศ. 1911 กระทรวงนำโดย เอ็มมานูเอล เบนากิส พ่อค้าผู้มั่งคั่งชาวกรีกที่มาจากอียิปต์และเป็นเพื่อนของเวนิเซลอส ในระหว่างปีค.ศ. 1911 และ 1912 จำนวนของกฎหมายมากมายที่มุ่งเน้นกรรมกรในกรีซได้รับการประกาศใช้ มาตรการที่เฉพาะเจาะจงได้มีข้อห้ามใช้แรงงานเด็ก และการทำงานของผู้หญิงในเวลากลางคืน ที่ซึ่งใช้เวลาในการทำงานและวันหยุด และนำไปสู่การก่อตั้งองค์กรแรงงาน  เวนิเซลอสยังคงใช้มาตรการในการปรับปรังุการบริหารจัดการ ความยุติธรรมและการรักษาควมสงบ และมีการจัดตั้งกลุ่มคนที่ไร้ที่ดินให้ตั้งถิ่นฐานที่เทสซาลี
เชิงอรรถ

↑  Kitromilides, 2006, p. 178
↑  'Liberty Still Rules' เก็บถาวร 2013-05-25 ที่ เวย์แบ็กแมชชีน, Time, Feb.18,1924
↑  "Venizélos, Eleuthérios". Encyclopædia Britannica Online. 2008.
↑  Duffield J. W., The New York Times, October 30, 1921, Sunday link
↑  "Intrigue in Greece". The Argus (Melbourne, Vic. : 1848 – 1956). Melbourne, Vic.: National Library of Australia. 4 July 1916. p. 7. สืบค้นเมื่อ 29 November 2012.
1 2 3  Chester, 1921, p. 4
1 2  Mitsotaki, Zoi (2008). "Venizelos the Cretan. His roots and his family". National Foundation Research. คลังข้อมูลเก่าเก็บจากแหล่งเดิมเมื่อ 2007-05-18. สืบค้นเมื่อ 2014-08-25.
1 2  Ion, 1910, p. 277
↑  Kitromilides, 2006, p. 45, 47
↑  Kitromilides, 2006, p. 16
↑  Clogg, 2002, p. 65
↑  "Pact of Halepa". Encyclopædia Britannica Online. 2008.
1 2  Kitromilides, 2006, p. 58
↑  Lowell Sun (newspaper), 6/2/1897, p. 1
↑  Holland, 2006, p. 87
1 2 3  Papadakis, Nikolaos E. (2008). "Eleftherios Venizelos His path between two revolutions 1889–1897". National Foundation Research. เก็บจากแหล่งเดิมเมื่อ 2007-05-18. สืบค้นเมื่อ 2014-08-26.
↑  Holland, 2006, p. 91
↑  Chester, 1921, p. 35
↑  Chester, 1921, p. 34
↑  Kitromilides, 2006, p. 30
↑  Kitromilides, 2006, p. 62
↑  Kerofilias, 1915, p. 14
1 2  Dunning, Jun. 1987, p. 367
↑  Chester, 1921, pp. 35–36
↑  Gibbons, p. 24
↑  Kerofilias, 1915, pp. 13–14
↑  Leeper, 1916, pp. 183–184
↑  Anne O'Hare, McCormark, Venizelos the new Ulysses of Hellas, The New York Times Magazine, 2 September, p. 14
↑  Kitromilides, 2006, pp. 63–64
↑  Kitromilides, 2006, p. 65
↑  Rose, 1897, pp. 2–3
↑  Dunning, June 1897, p. 368
1 2  Dunning Dec. 1897, p. 744
↑  Understanding life in the borderlands: boundaries in depth and in motion, I. William Zartman, 2010, p.169
↑  Ion, 1910, p. 278
1 2  Kitromilides, 2006, p. 68
1 2 3 4 5 6 7 8  Manousakis, George (2008). "Eleftherios Venizelos during the years of the High Commissionership of Prince George (1898–1906)". National Foundation Research. คลังข้อมูลเก่าเก็บจากแหล่งเดิมเมื่อ 2007-09-27. สืบค้นเมื่อ 2014-09-01.
1 2  Kerofilias, 1915, pp. 30–31
↑  Kerofilias, 1915, p. 33
↑  Chester, 1921, p. 82
↑  Chester, 1921, p. 95
↑  Gibbons pp. 35–7
↑  Alastos p. 38
1 2  Mazower, 1992, p. 886
↑  "Military League". Encyclopædia Britannica Online. 2008.
↑  Chester, 1921, pp. 129–133
1 2 3  Gardika-Katsiadaki, Eleni (2008). "Period 1910 – 1914". National Foundation Research. เก็บจากแหล่งเดิมเมื่อ 2007-05-18. สืบค้นเมื่อ 2014-11-27.
↑  Kyriakou, 2002, pp. 491–492
เว็บไซต์อ้างอิง

วิกิมีเดียคอมมอนส์มีสื่อเกี่ยวกับ Eleftherios Venizelos
| ก่อนหน้า |  | อีเลฟเทริออส เวนิเซลอส |  | ถัดไป |
| --- | --- | --- | --- | --- |
| สเตฟานอส ดรากูมิส |  | นายกรัฐมนตรีกรีซ (สมัยที่ 1)   (19 ตุลาคม ค.ศ. 1910 – 10 มีนาคม ค.ศ. 1915) |  | ดีมิทริออส กูนาริส |
| ดีมิทริออส กูนาริส |  | นายกรัฐมนตรีกรีซ (สมัยที่ 2)   (23 สิงหาคม ค.ศ. 1915 – 7 ตุลาคม ค.ศ. 1915) |  | อเล็กซานดรอส ไซมิส |
| ดีมิทริออส กูนาริส |  | รัฐมนตรีว่าการกระทรวงการต่างประเทศ  (23 สิงหาคม ค.ศ. 1915 – 7 ตุลาคม ค.ศ. 1915) |  | อเล็กซานดรอส ไซมิส |
| อเล็กซานดรอส ไซมิส |  | นายกรัฐมนตรีกรีซ (สมัยที่ 3)   (27 มิถุนายน ค.ศ. 1917 – 17 พฤศจิกายน ค.ศ. 1920) |  | ดีมิทริออส รอลลิส |
| อนาสตาซีออส ชาราลัมบิส |  | รัฐมนตรีว่าการกระทรวงกิจการทหาร  (27 มิถุนายน ค.ศ. 1917 – 17 พฤศจิกายน ค.ศ. 1920) |  | ดีมิทริออส กูนาริส |
| สตีลีอานอส โกนาตัส |  | นายกรัฐมนตรีกรีซ (สมัยที่ 4)   (11 มกราคม ค.ศ. 1924 – 6 กุมภาพันธ์ ค.ศ. 1924) |  | ยอร์โยส คาฟานตาริส |
| อเล็กซานดรอส ไซมิส |  | นายกรัฐมนตรีกรีซ (สมัยที่ 5)   (4 กรกฎาคม ค.ศ. 1928 – 26 พฤษภาคม ค.ศ. 1932) |  | อเล็กซานดรอส ปาปานาสตาซีอู |
| อเล็กซานดรอส ปาปานาสตาซีอู |  | นายกรัฐมนตรีกรีซ (สมัยที่ 6)   (5 มิถุนายน ค.ศ. 1932 – 4 พฤศจิกายน ค.ศ. 1932) |  | ปานากิส ซาลดาริส |
| ปานากิส ซาลดาริส |  | นายกรัฐมนตรีกรีซ (สมัยที่ 7)   (16 มกราคม ค.ศ. 1933 – 6 มีนาคม ค.ศ. 1933) |  | อเล็กซานดรอส โอโทนาอิออส |
| ก่อตั้ง |  | หัวหน้าพรรคเสรีนิยม  (ค.ศ. 1910 – ค.ศ. 1936) |  | เทมิสโตคลิส โซฟูลิส |
| จอห์น เฮสซิน คลาร์ก |  | บุคคลบนปกนิตยสารไทม์  (18 กุมภาพันธ์ ค.ศ. 1924) |  | เบอร์นาร์ด บารุช |
บ้านของเวนิเซลอสในมอร์นีส์
คีรีอาคอส เวนิเซลอส ผู้เป็นบิดาของอีเลฟเทริออส
เวนิเซลอสในอาโกรตีรี ค.ศ. 1897
องค์ประกอบทางชาติพันธ์ของคาบสมุทรบอลข่าน ตามแผนที่ Atlas Général Vidal-Lablache, Librairie Armand Colin, ปารีส, ค.ศ. 1898
องค์ประกอบทางชาติพันธ์ในบอลข่าน วาดโดยนักการทูตชาวกรีก เอียนนิส เกนนาดิอุส ตีพิมพ์โดย English cartographer E. Stanford ในปีค.ศ. 1877
สภาคณะกรรมการแห่งครีตที่ซึ่งเวนิเซลอสมีส่วนร่วมด้วย เขานั่งอยู่คนที่สองจากซ้าย
เวนิเซลอสในต้นคริสต์ศตวรรษที่ 20
การกล่าวคำปราศรัยของเวนิเซลอสในวันที่ 25 มีนาคม ค.ศ. 1905
คณะกรรมการร่างรัฐธรรมนูญใหม่ของครีตในช่วงปีค.ศ. 1906 - 1907
ภาพพิมพ์หินที่โด่งดังบรรยายถึง การเฉลิมฉลองความสำเร็จในการรัฐประหาร เป็นช่วงที่กรีซได้รับชัยชนะเหนือสัตว์ประหลาดของพรรคการเมืองระบอบเก่าที่ตายแล้ว โดยมีการโห่ร้องสรรเสริญจากกองทัพและประชาชน
โทจิ

| โทจิ 東寺 |
| --- | --- |
สิ่งก่อสร้างในวัดโทจิ
ศาสนา
ศาสนา: โทจิ-ชิงงง
เทพ: ยากูชิ เนียวไร (พระไภษัชยคุรุ)
ที่ตั้ง
ที่ตั้ง: 1 คูโจโจ เขตมินามิ นครเกียวโต จังหวัดเกียวโต
ประเทศ:  ญี่ปุ่น
พิกัดภูมิศาสตร์: 34°58′51″N 135°44′51″E﻿ / ﻿34.98083°N 135.74750°E﻿ / 34.98083; 135.74750
สถาปัตยกรรม
ผู้ก่อตั้ง: จักรพรรดิคัมมุ
เริ่มก่อตั้ง: ค.ศ. 796
เสร็จสมบูรณ์: ค.ศ. 1644 (บูรณะ)
เว็บไซต์
www.toji.or.jp
โทจิ (ญี่ปุ่น: 東寺; โรมาจิ: To-ji) เป็นวัดพุทธในสายชินงง ตั้งอยู่ในเมืองเกียวโต ชื่อของวัดมีความหมายว่า "วัดตะวันออก" ในอดีตเคยมี ไซจิ หรือ "วัดตะวันตก" อยู่เป็นคู่กัน ทั้งสองวัดนี้ตั้งอยู่ข้างประตูราโช ซึ่งเป็นประตูเมืองของเมืองหลวงเฮอัง มีชื่อที่เป็นที่รู้จักอย่างเป็นทางการว่าวัดเคียวโอโงโกกุ (ญี่ปุ่น: 教王護国寺; โรมาจิ: Kyō-ō-gokoku-ji) ชื่อนี้บ่งชี้ว่าในอดีตเป็นวัดที่สร้างขึ้นเพื่อให้คอยปกป้องคุ้มครองประเทศชาติ โทจินี้ตั้งอยู่ในแขวงมินามิ ใกล้กับทางแยกที่ถนนโอมิยะตัดกับถนนคูโจ ทางตะวันตกเฉียงใต้ของสถานีรถไฟเกียวโต
โทจิสร้างขึ้นเมื่อปี 796 สองปีหลังจากที่ย้ายเมืองหลังมายังเฮอังหรือเกียวโตในปัจจุบัน ในปี 823 พระโคโบ ไดชิ หรือคูไก ได้เข้ามาดำเนินการต่อเติมและพัฒนาวัดตามพระบัญชาของจักรพรรดิซางะ พระประธานของวัดคือ พระไภษัชยคุรุไวฑูรยประภา (Yakushi Nyorai) หรือพระพุทธเจ้าหมอ
เจดีย์ของโทจิมีความสูง 57 เมตร จัดว่าเป็นอาคารไม้ที่สูงที่สุดในญี่ปุ่น ประวัติความเป็นมาย้อนหลังไปได้ตั้งแต่สมัยเอโดะ เมื่อครั้งที่เจดีย์ถูกสร้างขึ้นใหม่ตามคำสั่งของโทกูงาวะ อิเอมิตสึ โชกุนรุ่นที่ 3 แห่งตระกูลโทกูงาวะ ปัจจุบันเจดีย์นี้เป็นสัญลักษณ์อย่างหนึ่งของเมืองเกียวโต ทางเข้าสู่ภายในเจดีย์จะเปิดให้เข้าชมเพียงไม่กี่วันในแต่ละปี
อาคารต่าง ๆ ของโทจิเป็นสถานที่เก็บรักษาพระพุทธรูปโบราณจำนวนมาก ในลานวัดมีสวนหย่อมและสระน้ำที่เลี้ยงเต่าและปลาคาร์ปไว้ และยังมีโรงเรียนรากูนัน ซึ่งดำเนินการโดยทางวัดเอง นักเรียนจากที่นี่สามารถเข้าศึกษาต่อในมหาวิทยาลัยชั้นนำเป็นจำนวนมาก
จากความสำคัญทางประวัติศาสตร์ และความเป็นศูนย์กลางแห่งจิตวิญญาณ องค์การยูเนสโกจึงขึ้นทะเบียนโทจิให้เป็นมรดกโลก พร้อมกับสถานที่อื่นๆในเมืองเกียวโต
ในวันที่ 21 ของทุกเดือน ในลานวัดจะมีการจัดเป็นตลาดนัด มีชื่อเรียกกันว่า โคโบซัน (Kōbō-san) เพื่อระลึกถึงพระโคโบ ไดชิ ซึ่งมรณภาพในวันที่ 21 มีนาคม ตลาดนัดนี้จำหน่ายสินค้าจำพวกของเก่า ผลงานศิลปะ เสื้อผ้า เครื่องปั้นดินเผา อาหาร และของใช้มือสองต่าง ๆ ตลาดนัดครั้งที่ใหญ่ที่สุดจะจัดขึ้นในวันที่ 21 ธันวาคม ซึ่งเป็นครั้งสุดท้ายของปี
ในลานโทจิจะมีจัดตลาดขายของเก่าที่มีขนาดเล็กกว่าโคโบซัน โดยจัดขึ้นในวันอาทิตย์แรกของแต่ละเดือน
เจดีย์ห้าชั้นแห่งโทจิ
อาคารโบราณในโทจิ
พระไภษัชยคุรุ
พระไวโรจนพุทธะ พระอมิตาภพุทธะ
ไตรโลกยวิชยะ
ยมานตกะ
ท้าวเวสวัณ
พระโพธิสัตว์
ดูเพิ่ม

อนุสรณ์สถานทางประวัติศาสตร์เกียวโตโบราณ
| ด ค กอนุสรณ์สถานทางประวัติศาสตร์เกียวโตโบราณ |
| --- | --- |
เกียวโต:  ปราสาทนิโจ  กิงกากูจิ1  คิงกากูจิ2  คิโยมิซูเดระ  โคซันจิ  ไซโฮจิ  ไดโงจิ  เท็นรีวจิ  โทจิ3  นิชิฮงงันจิ  นินนาจิ  เรียวอันจิ  ศาลเจ้าคามิงาโมะ4  ศาลเจ้าชิโมงาโมะ5 
อูจิ:  เบียวโดอิง  ศาลเจ้าอูจิงามิ 
โอตสึ:  เอ็นเรียกูจิ 
ชื่ออื่น: 1จิโชจิ 2โรกูอนจิ 3เคียวโอโงโกกูจิ 4ศาลเจ้าคาโมวาเกอิกาซูจิ 5 ศาลเจ้าคาโมมิโอยะ
ไซ

ไซ อาจหมายถึง
ไซ เครื่องมือจับปลาชนิดหนึ่ง
ไซ (xi) ชื่ออักษรกรีก
ไซ อาวุธชนิดหนึ่งมีลักษณะสามง่าม
ฟังก์ชันไซ ฟังก์ชันทางคณิตศาสตร์
ซาอิ คำในภาษาญี่ปุ่นที่ออกเสียงคล้ายคำว่า ไซ
ไซ นักร้องชาวเกาหลี
โอ ย็อน-ซอ

| โอ ย็อน-ซอ |
| --- | --- |

เกิด: โอ แฮ็ด-นิม 22 มิถุนายน พ.ศ. 2530 (37 ปี) ชินจู, จังหวัดคย็องซังใต้, เกาหลีใต้
การศึกษา: มหาวิทยาลัยทงกุก.
อาชีพ: นักแสดง นักร้อง นางแบบ
ปีปฏิบัติงาน: 2002 - ปัจจุบัน
ตัวแทน: SidusHQa
ส่วนสูง: 170 เซนติเมตร (5 ฟุต 7 นิ้ว)
อาชีพทางดนตรี
รู้จักในชื่อ: Haet-nim
แนวเพลง: เคป๊อป, แดนซ์
ช่วงปี: 2002–2003
 นักดนตรี
โอ ย็อน-ซอ (ชื่อเกิด: โอ แฮ็ด-นิม; เกิด 22 มิถุนายน 2530) เป็นนักแสดงชาวเกาหลีใต้ และเป็นอดีตสมาชิกเกิร์ลกรุปเกาหลีใต้ LUV เธอเปิดตัวในปี พ.ศ. 2545 เมื่อเธออายุเพียง 16 ปีภายใต้ชื่อ OhOh Ha-t Ni โดยวง LUV ร่วมกับ โจ อึนบยอลและ จอน ฮเยบิน พวกเขาเปิดตัวด้วยอัลบั้มแรกคือ "Story" ซึ่งรวมถึงซิงเกิล "Orange Girl" และ "I Still Believe in You" จากนั้นโอ ยอซอ ก็เปลี่ยนไปเป็นนางแบบ / นักแสดง และความนิยมของเธอก็เพิ่มขึ้นในปี 2555 ด้วยบทบาทของเธอในละครโทรทัศน์เรื่องสะใภ้จอมแสบ
เธอเป็นที่รู้จักกันเป็นอย่างดีในบทบาทในละละครโทรทัศน์เรื่อง สะใภ้จอมแสบ (My Husband Got a Family 2012), จาง โบรี ฝันนี้ต้องสู้ต่อ (Jang Bo-ri is Here! 2014), คำสาปรัก ลิขิตดวงดาว (Shine or Go Crazy 2015), Come Back Mister 2016, My Sassy Girl 2017 ตำนานไซอิ๋วฉบับเกาหลี (A Korean Odyssey 2017-2018) และเรื่องล่าสุดคือ Love wiht flaws (2019) ที่กำลังออนแอร์อยู่ในขณะนี้
ชีวิตในวัยเด็ก

โอ ย็อน-ซอ เกิดที่ ชินจู จังหวัดคย็องซังใต้ และเติบโตใน Changnyeong County ในขณะที่ โอ ย็อน-ซอ เรียนอยู่ชั้นมัธยมศึกษาปีที่ 2 โอ ย็อน-ซอก็ได้ตามเพื่อนไปออดิชั่นของค่าย เอสเอ็มเอนเตอร์เทนเมนต์ ที่จัดขึ้นใน แทกู แต่โอ ย็อน-ซอไม่ผ่านการทดสอบความสามารถในรอบนี้ อย่างไรก็ตามบริษัทอื่นก็ติดต่อเธอมาบอกว่าเธอมีคุณสมบัติที่เหมาะสม และเธอก็ย้ายไปอยู่ที่ โซล และเปิดตัวในอีก 4 เดือนต่อมาเมื่อเธออายุเพียง 15 ปี
โอ ย็อน-ซอได้รับการยอมรับใน Anyang Arts High School หลังจากวงดนตรีของเธอปิดตัวลง และเธอผันตัวมาเป็นนักแสดง เธอเปลี่ยนชื่อจาก Haet-nim เป็น Yeon-seo หลังจากที่แม่ของเธอไปหาหมอผี
จากนั้นโอ ย็อน-ซอ ก็เข้ามหาวิทยาลัยทงกุก และร่วมงานการแสดงละครและภาพยนตร์
อาชีพ

โอ ย็อน-ซอเปิดตัวในปี 2545 เมื่อเธออายุเพียง 15 ปี ภายใต้ชื่อเกิดของเธอ Oh Haet-nim กับวง LVU พวกเขาเปิดตัวอัลบั้มแรกคือ "Story" กับซิงเกิล "Orange Girl" และ "I Still Believe in You"  วงของพวกเขาอยู่ได้ไม่นานก็ปิดตัวลง ในอีก 6 เดือนต่อมา เนื่องจากความนิยมของพวกเขาน้อยเกินไป จากนั้นโอ ย็อน-ซอก็เปลี่ยนมาเป็นนักแสดง และเปิดตัวครั้งแรกในละครชาร์ป ในปี 2545 แต่ก็ยังไม่เป็นที่รู้จักมาก
โทงเทง

| โทงเทง |
| --- | --- |

Pygmy groundcherry fruit

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Asterids
อันดับ:: Solanales
วงศ์:: Solanaceae
สกุล:: Physalis
สปีชีส์:: P.  minima
ชื่อทวินาม
Physalis minima 

โทงเทง หรือ พุ้งพิ้ง (ชื่อวิทยาศาสตร์: Physalis minima Linn.) เป็นพืชในวงศ์ Solanaceae มีชื่อเรียกแตกต่างกันในแต่ละท้องที่ เช่น  เชียงใหม่ เรียก ต้อมต๊อก หรือ บาตอมต๊อก ปัตตานี เรียก ปุงปิง หนองคาย เรียก ปิงเป้ง เป็นไม้ล้มลุกฤดูเดียว สูง 30 - 40 เซนติเมตร ใบนุ่มและเรียบ ดอกสีเหลือง ผลสีเหลืองมีลักษณะคล้ายผลมะเขือเทศ มีกลีบเลี้ยงหุ้มรูปร่างเหมือนโคมไฟ ชอบดินทรายและที่แห้ง ขยายพันธุ์ด้วยเมล็ด
การใช้ประโยชน์

ในทางสมุนไพรใช้เป็นยาระงับปวด มีฤทธิ์ต้านการอักเสบในสัตว์
แอฟริกาคัพออฟเนชันส์ 2017 กลุ่ม ซี

กลุ่ม ซี ของ แอฟริกาคัพออฟเนชันส์ 2017 ได้ลงเล่นตั้งแต่วันที่ 16 ถึง 24 มกราคม พ.ศ. 2560 ที่ ประเทศกาบอง. กลุ่มนี้ประกอบไปด้วย โกตดิวัวร์, โมร็อกโก, สาธารณรัฐประชาธิปไตยคองโก, และ โตโก.
ทีม

| อันดับในการจับสลาก | ทีม | วิธีการเข้ารอบ | วันที่ผ่านเข้ารอบ | จำนวนครั้งที่ลงสนามรอบสุดท้าย | การลงสนามครั้งล่าสุด | ผลงานที่ดีที่สุดครั้งที่ผ่านมา | อันดับซีเอเอฟ คะแนน | อันดับโลกฟีฟ่า ก่อนเริ่มต้นทัวร์นาเมนต์ |
| --- | --- | --- | --- | --- | --- | --- | --- | --- |
| ซี1 |  โกตดิวัวร์ | กลุ่ม ไอ ชนะเลิศ | 3 กันยายน 2559 | 22 | 2015 | ชนะเลิศ (1992, 2015) | 63.5 | 34 |
| ซี2 |  สาธารณรัฐประชาธิปไตยคองโก | กลุ่ม บี ชนะเลิศ | 4 กันยายน 2559 | 18th | 2015 | ชนะเลิศ (1968, 1974) | 29.5 | 49 |
| ซี3 |  โมร็อกโก | กลุ่ม เอฟ ชนะเลิศ | 29 มีนาคม 2559 | 16 | 2013 | ชนะเลิศ (1976) | 18.5 | 57 |
| ซี4 |  โตโก | กลุ่ม เอ รองชนะเลิศ | 4 กันยายน 2559 | 8 | 2013 | รอบก่อนรองชนะเลิศ (2013) | 15.5 | 90 |
↑  การจัดอันดับซีเอเอฟเป็นวิธีที่จะใช้สำหรับการจัดทีมวางในการจับสลากรอบสุดท้าย.
ตารางคะแนน

| อันดับ | ทีม | เล่น | ชนะ | เสมอ | แพ้ | ได้ | เสีย | ต่าง | คะแนน | การผ่านเข้ารอบ |
| --- | --- | --- | --- | --- | --- | --- | --- | --- | --- | --- |
| 1 |  สาธารณรัฐประชาธิปไตยคองโก | 3 | 2 | 1 | 0 | 6 | 3 | +3 | 7 | รอบแพ้คัดออก |
| 2 |  โมร็อกโก | 3 | 2 | 0 | 1 | 4 | 2 | +2 | 6 | รอบแพ้คัดออก |
| 3 |  โกตดิวัวร์ | 3 | 0 | 2 | 1 | 2 | 3 | −1 | 2 |  |
| 4 |  โตโก | 3 | 0 | 1 | 2 | 2 | 6 | −4 | 1 |  |
แหล่งที่มา: ซีเอเอฟ
กฎการจัดอันดับ: กฏ-กติกา รอบแบ่งกลุ่ม
ในรอบก่อนรองชนะเลิศ:
ทีมชนะเลิศของกลุ่ม สาธารณรัฐประชาธิปไตยคองโก, จะได้ผ่านเข้าไปเล่นพบกับทีมรองชนะเลิศของ กลุ่ม ดี, กานา.
ทีมรองชนะเลิศของกลุ่ม โมร็อกโก, จะได้ผ่านเข้าไปเล่นพบกับทีมชนะเลิศของ กลุ่ม ดี, อียิปต์.
นัด

เวลาทั้งหมดเป็นเวลาท้องถิ่น, WAT (UTC+1).
นัด > โกตดิวัวร์ พบ โตโก

16 มกราคม พ.ศ. 2560
17:00
| โกตดิวัวร์  | 0–0 |  โตโก |
| --- | --- | --- |
|  | รายงาน |  |
ผู้ตัดสิน: เอริก โอโตโก-กัสตาเน (กาบอง)
นัด > สาธารณรัฐประชาธิปไตยคองโก พบ โมร็อกโก

16 มกราคม พ.ศ. 2560
20:00
| สาธารณรัฐประชาธิปไตยคองโก  | 1–0 |  โมร็อกโก |
| --- | --- | --- |
| คาบานันกา  55' | รายงาน |  |
ผู้ตัดสิน: ฮามาดา นัมปีอันดราซา (มาดากัสการ์)
นัด > โกตดิวัวร์ พบ สาธารณรัฐประชาธิปไตยคองโก

20 มกราคม พ.ศ. 2560
17:00
| โกตดิวัวร์  | 2–2 |  สาธารณรัฐประชาธิปไตยคองโก |
| --- | --- | --- |
| โบนี  25' ไดเอ  67' | รายงาน | เคบาโน  10' คาบานันกา  28' |
ผู้ตัดสิน: จานนี ซิคัซเว (แซมเบีย)
นัด > โมร็อกโก พบ โตโก

20 มกราคม พ.ศ. 2560
20:00
| โมร็อกโก  | 3–1 |  โตโก |
| --- | --- | --- |
| บูฮัดดูซ  14' ซาอิส  21' เอ็น-เนซีรี  72' | รายงาน | โดสเซวี  5' |
ผู้ตัดสิน: มาฮามาดู เกอีตา (มาลี)
นัด > โมร็อกโก พบ โกตดิวัวร์

24 มกราคม พ.ศ. 2560
20:00
| โมร็อกโก  | 1–0 |  โกตดิวัวร์ |
| --- | --- | --- |
| อาลีอุย  64' | รายงาน |  |
ผู้ตัดสิน: ซิดี อาลีอูม (แคเมอรูน)
นัด > โตโก พบ สาธารณรัฐประชาธิปไตยคองโก

24 มกราคม พ.ศ. 2560
20:00
| โตโก  | 1–3 |  สาธารณรัฐประชาธิปไตยคองโก |
| --- | --- | --- |
| ลาบา  69' | รายงาน | คาบานันกา  29' มูเบเล  54' เอ็มโปคู  80' |
ผู้ตัดสิน: มาลัง ไดฮีอู (เซเนกัล)
แหล่งข้อมูลอื่น

2017 Africa Cup of Nations, CAFonline.com
| ด ค กแอฟริกาคัพออฟเนชันส์ 2017 |
| --- | --- |
รอบ:  กลุ่ม เอ  กลุ่ม บี  กลุ่ม ซี  กลุ่ม ดี  รอบแพ้คัดออก  รอบชิงชนะเลิศ 
ข้อมูลทั่วไป:  รอบคัดเลือก  ผู้เล่น  สถิติ 
สนาม:  Stade d'Angondjé  Stade de Franceville  Stade d'Oyem  Stade de Port-Gentil
โดโรธี อลิสัน

โดโรธี อลิสัน
ข้อมูลอย่างเป็นทางการ
:
โดโรธี อลิสัน (4 เมษายน ค.ศ. 1925 – 17 มกราคม ค.ศ. 1992) เป็นนักแสดงละครเวที ภาพยนตร์และละครโทรทัศน์ในประเทศออสเตรเลีย โดโรธี อลิสัน เกิดที่รัฐนิวเซาท์เวลส์ จบการศึกษาที่โรงเรียนซิดนีย์เกิร์ดไฮด์สคูล
ผลงาน

Sons of Matthew (1949)
Eureka Stockade (1949)
Mandy (1952)
Turn the Key Softly (1953)
The Maggie (1954)
The Purple Plain (1954)
The Feminine Touch (1956)
The Long Arm (1956)
Reach for the Sky (1956)
The Silken Affair (1956)
The Scamp (1957)
Interpol (1957)
The Man Upstairs (1958)
Life in Emergency Ward 10 (1959)
The Nun's Story (1959)
Two Living, One Dead (1961)
Georgy Girl (1966)
Pretty Polly (1967)
Journey into Darkness (1968)
See No Evil, also known as Blind Terror (1971)
Dr. Jekyll and Sister Hyde (1971)
The Amazing Mr Blunden (1972)
The Return of the Soldier (1982)
The Winds of Jarrah (1983)
Rikky and Pete (1988)
Evil Angels, also known as A Cry in the Dark (1988)
Australia (1989)
Malpractice (1989)
แหล่งข้อมูลอื่น

โดโรธี อลิสัน ที่อินเทอร์เน็ตมูวีเดตาเบส
Dorothy Alison movies – All Movie Guide
โทคุโซเซ็นไต เดกะเรนเจอร์ VS อาบะเรนเจอร์

โทคุโซเซ็นไต เดกะเรนเจอร์ VS อาบะเรนเจอร์ (ญี่ปุ่น: 特捜戦隊デカレンジャーVSアバレンジャー; โรมาจิ: Tokusō Sentai Dekarenjā tai Abarenjā) เป็นออริจินอลวิดีโอจาก ขบวนการมือปราบผู้พิทักษ์ เดกะเรนเจอร์ วางจำหน่ายและเผยแพร่เมื่อวันที่ 21 มีนาคม ค.ศ. 2005 ความยาว 44 นาที
ภาพรวม

เป็นออริจินอลวิดีโอจากละครชุดโทรทัศน์ ขบวนการมือปราบผู้พิทักษ์ เดกะเรนเจอร์ และ ขบวนการนักรบไดโนเสาร์ อาบะเรนเจอร์ และเป็นผลงานเรื่องที่ 11 ของ ซูเปอร์เซ็นไต วีซินีม่า ผู้กำกับคือ ซาคาโมโตะ ทาโร่ ซึ่งเป็นผู้กำกับผลงานหลักทั้งสองเรื่อง และเนื่องจากซาคาโมโตะเป็นผู้รับผิดชอบกำกับเรื่องนี้ จึงเน้นไปที่เรื่องราวที่สนุกสนานมากกว่าที่แนวต่อสู้
ใน โกโกเซ็นไต โบเคนเจอร์ VS ซูเปอร์เซ็นไต ได้ตั้งกำหนดเรื่องนี้ว่าเป็นเหตุการณ์ที่เกิดขึ้นในเดือนตุลาคม ปี ค.ศ. 2004 จากข้อมูลของเท็ตสึ ในสมุดรายชื่อซูเปอร์เซ็นไต
ทั้งนี้เป็นเรื่องสุดท้ายที่ได้ผลิตในรูปแบบวิดีโอ VHS
ไซ (อาวุธ)

บทความนี้เกี่ยวกับอาวุธ สำหรับความหมายอื่น ดูที่ ไซ
ไซ
ไซ (ญี่ปุ่น: 釵; โรมาจิ: sai) เป็นอาวุธที่มีลักษณะคล้ายสามง่าม ตัวอย่าง ตัวละครในภาพยนตร์ที่ใช้อาวุธชนิดนี้ อย่างเช่น ราฟาเอล หนึ่งในสมาชิกกลุ่มเต่านินจา มีไซคู่เป็นอาวุธ หรืออีเล็กตร้า ในซีรีส์ของ แดร์เดเวิล เป็นต้น
โทงาเนะ

| โทงาเนะ 東金市 |
| --- | --- |
นคร
ศาลาว่าการเมือง
   ธง ตราอาร์ม
ตำแหน่งเมืองในจังหวัดชิบะ
โทงาเนะตำแหน่งเมืองในจังหวัดชิบะ
พิกัด: 35°34′N 140°22′E﻿ / ﻿35.567°N 140.367°E﻿ / 35.567; 140.367
ประเทศ: ญี่ปุ่น
ภูมิภาค: คันโต
จังหวัด: ชิบะ
การปกครอง
 • นายกเทศมนตรี: นาโอฮาระ ชิงะ
พื้นที่
 • ทั้งหมด: 89.34 ตร.กม. (34.49 ตร.ไมล์)
ประชากร (เมษายน ค.ศ. 2012)
 • ทั้งหมด: 60,964 คน
 • ความหนาแน่น: 682 คน/ตร.กม. (1,770 คน/ตร.ไมล์)
เขตเวลา: UTC+9 (เวลามาตรฐานญี่ปุ่น)
- Tree: Rakan Maki
- Flower: Yoshino Sakura
Phone number: 0475(50)1111
Address: 1-1 Higashi-Iwasaki, Tōgane-shi, Chiba-ken 283-8511
เว็บไซต์: โทงาเนะ
โทงาเนะ (ญี่ปุ่น: 東金市; โรมาจิ: Tōgane-shi) เป็นนครในจังหวัดชิบะ ประเทศญี่ปุ่น มีขนาดพื้นที่ 89.34 ตารางกิโลเมตร ในปี ค.ศ. 2012 มีจำนวนประชากร 60,964 คน
แหล่งข้อมูลอื่น

เว็บไซต์ทางการ
ไซ (อุปกรณ์จับปลา)

สำหรับความหมายอื่น ดูที่ ไซ
ไซ เป็นเครื่องมือดักสัตว์น้ำ โดยมากดักปลาในกลุ่มปลาเล็กปลาน้อย ใช้งานในแหล่งน้ำไม่ลึก มักเป็นแหล่งน้ำไหลและเป็นการเปิดช่องระบายน้ำเข้าออกตามบิ้งนาคันนา ไซมีหลายรูปทรง ตั้งชื่อตามรูปทรงนั้น เช่น ไซปากแตร สานเป็นรูปกรวยปากไซบานออกเป็นรูปปากแตร ไซท่อ สานคล้ายท่อดักปลา หรืออาจตั้งชื่อตามวัตถุประสงค์ เช่น ไซสองหน้า มีช่อง 2 ด้าน ไซลอย ใช้วางลอยในช่วงน้ำตื้น ๆ แหวกกอข้าวหรือกอหญ้า วางแช่น้ำไว้ ไซปลากระดี่ ใช้ดักปลากระดี่ ไซกบ สานเป็นลายขัดตาสี่เหลี่ยมรูปทรงกระบอก ใช้ดักกบ ไซโป้ง สานก้นโป่งเล็กน้อย แม้ว่าจะมีรูปลักษณ์ที่ต่างกัน แต่มีลักษณะร่วมกันคือ สานเป็นทรงกระบอกและทำปากทางเข้าเป็นงาแซง (ซี่ไม้เสี้ยมปลายแปลม รูปทรงคล้ายกรวยที่บีบแบน ๆ ทำให้ปลาเข้าได้ แต่ว่ายสวนความคมของปลายไม้ออกมาไม่ได้)
ไซต่าง ๆ มักไม่ต้องใช้เหยื่อเพราะจะดักปลาที่ต้องไหลในกระแสน้ำ เว้นแต่ไซกบที่ต้องมีเหยื่ออย่างลูกปลา ลูกปู